Demere Kitunga

Demere Kitunga ni Mtanzania mtetezi wa haki za wanawake, mwandishi na mhamasishaji wa kusoma na kuandika. Ni mwanzilishi mwenza na mkurugenzi wa shirika lisilo la kiserikali la Soma, ambalo linafanya kazi ya kukuza tabia za usomaji na kuandika nchini Tanzania.

Kupitia Soma, Kitunga ilianzisha miradi mbali mbali kama vile Soma Book Café, ambayo inatoa nafasi ya umma kwa matukio ya kifasihi na mijadala. Pia aliunda Vavagaa, jukwaa la kusimulia hadithi ambalo linashughulikia masuala ya mfumo dume na kukuza usawa wa kijinsia kupitia ushiriki wa jamii.  

Kama mwandishi, Kitunga huchangia katika vikundi mbalimbali vya fasihi na wanawake, vikiwemo Kisima cha Mashairi na Muungano wa Ushairi wa Waka. Kazi yake mara nyingi hushughulikia mada za uhuru wa mwili, haki za uzazi, na usawa wa kijamii. Kazi zake za uhamasishaji pia zinaunga mkono vuguvugu na harakati za kupunguza mgawanyiko wa kidijitali .   

 Maisha na kazi 
Kitunga alizaliwa Tanzania, Afrika Mashariki. Ana watoto wanne pamoja na hayati Profesa Seithy Loth Chachage, akiwemo Mkunde Chachage, mtafiti wa masuala ya afya nchini Tanzania, Chambi Chachage, mtafiti Chuo kikuu cha Princeton, Marekani, na Rehema Chachage, msanii wa picha na mhadhiri wa Chuo Kikuu cha Applied arts, Vienna, Austria. 

Kitunga amefanya kazi katika ulimwengu wa fasihi kama mwandishi, mfasiri na mchapishaji. Mnamo mwaka wa 2007, Kitunga aliungana na wengine kuanzisha taasisi ya E&D Readership and Development Agency, inayojulikana pia kama Soma,  shirika lisilo la faida lililolenga kuhimiza kusoma na kuandika, na kusimulia hadithi nchini Tanzania. Taasisi hii hufanya kazi pamoja na E&D Vision Publishing,  ambapo Kitunga pia amekua akiunga mkono waandishi wa Kitanzania. Mnamo 2004, aliandika kitabu Lupompo and the Baby Monkey. Aliwahi kutafsiri kitabu cha When Trees Walked katika lugha yake ya asili ya Kiswahili.  Mbali na taaluma yake ya fasihi Kitunga pia ameandika na kuonekana katika makala na vitabu vya utafiti vikiwemo: Reflections on Activism in Africa  (pamoja na mwenzake Marjorie Mbilinyi ), On Being Counted: Gender, Property, and "the Family"  na Struggles Over Patriarchal Structural Adjustment in Tanzania. 

 Uhamasishaji 
Kitunga ni mwanaharakati wa haki za binadamu, mwanaharakati wa fasihi, na mfeminia ambaye anahamasisha usomaji kama njia ya kuelimisha na kujenga uwezo. Mradi wake wa "E&D Readership and Development" ulianzishwa kwa mtazamo wa kifeministi, ukisisitiza usawa wa kijinsia na kuinua utamaduni.  Shirika pia linatanguliza matumizi ya utafiti ili kuonyesha umuhimu wa kusoma, kuandika, na ubunifu kwa watoto nchini Tanzania. Uhamasishaji wake unatumia njia ya ushauri na ulezi. 

Kitunga ni mwanachama mwanzilishi wa Mpango wa Mtandao wa Jinsia Tanzania (Tanzania Gender Networking Programme)  ambao unakuza usawa wa kijinsia nchini Tanzania. 

 Marejeo 

Jamii:Watu walio hai
Jamii:Wanawake wa Tanzania
Jamii:Waandishi wa Tanzania